Timo Kahilainen

Timo Eero Kahilainen (s. 1963) on suomalainen muusikko, näyttelijä, tuottaja ja käsikirjoittaja. Hän oli mukana Kummeli-huumoriohjelmassa.

 Elämänvaiheet 
Kahilainen pääsi ylioppilaaksi 1983 Kangasalan lukiosta, jonka kunniaylioppilaaksi hänet valittiin 2006. Hän valmistui luokanopettajaksi vuonna 1991.

Kahilainen on toiminut Salmela Komitea -yhtyeen kosketinsoittajana ja lauluntekijänä.

Timo Kahilainen on Heikki Vihisen kanssa käsikirjoittanut näytelmiä; Tampereen Teatteriin komedian Saunailta (2001) ja farssin Alivuokralainen (2003), musiikkinäytelmän Kalliolle kukkulalle (2008) Pyynikin kesäteatterille sekä Tampereen Työväen Teatteriin farssin Maailmanlopun hautaustoimisto (2011). Le Coq – taistelu ravintolasta on käsikirjoittajakaksikon viides yhteinen näytelmä. Yhdessä Heikki Vihisen kanssa Kahilainen on käsikirjoittanut myös Kummeli-ryhmän elokuvat Kummeli Kultakuume (1997), Kummelin Jackpot (2006) sekä Kummeli Alivuokralainen (2008), joka perustuu edellä mainittuun näytelmään. Viidennessä Kummeli-elokuvassa, Kummeli V:ssä (2014) käsikirjoittamassa oli heidän lisäkseen Heikki Silvennoinen.

Timo Kahilainen omistaa tuotantoyhtiön Jackpot Films Oy (tunnettu aikaisemmin nimellä Kanta-Hämeen Mainospellet Oy). Heikki Silvennoisen kanssa Kahilainen omistaa Kummeli-tuotantojen takana olevan Porkkana Ryhmä Oy:n. Kahilaisen ensimmäinen virallinen ohjaustyö on Kummeli V -elokuvan Mahtava Making of -mainosfilmi.

Kahilainen julkaisi ensimmäisen sooloalbuminsa Just in Time vuonna 2024. Levyn innoittajia ovat muun muassa Kahilaisen nuorena kuuntelemat yhtyeet The Beatles, Electric Light Orchestra ja Steely Dan.

Hänelle määrättiin elokuussa 2023 päiväsakkoja 45 kappaletta hänen syyllistyttyään rattijuopumukseen Kangasalla.

 Diskografia 
 Sooloura 
 Just in Time (2024)

 Kummeli 
 Artisti maksaa (1994)
 Kummeli Stories – Elokuvasävelmiä ynnä muuta (1995)
 Parhaat palat (2002)

 Heikki Silvennoinen 
 Mature and Cool (1992)

 Filmografia 

Elokuvat Vuosi Elokuva Rooli 1995  Kummeli Stories  useita rooleja ¹ ³ 1997  Kummeli Kultakuume  Dean "Dille" Kagelberg / Erä-Jorma ¹ ³ 1998  Johtaja Uuno Turhapuro – pisnismies  Sakari "Saku" Östermalm 2006  Kummelin Jackpot  Pasi "Japa" Jaatinen ¹ ² ³ 2008  Kummeli Alivuokralainen  Carl-Robert Christian "Robban" Palmberg ¹ ³ 2011  Herra Heinämäki ja Leijonatuuliviiri  Reppanainen / sotilas ¹ ² ³ 2014  Kummeli V  Gerhard Rihmakallo / Jouni Hirvi / Yrjö Kortesmäki / Thomas / John Excalibur ¹ ² ³ 2015  Risto Räppääjä ja Sevillan saituri  palvelija vanhana Hevisaurus-elokuva  Mökö 2016  Rölli ja kaikkien aikojen salaisuus  Viimeinen Dinosaurus (ääni) 2022  Kummeli esittää: Kontio & Parmas -elokuva  Pertti "Ljunkka" Ljunkqvist
¹ myös käsikirjoittajana, ² tuottajana, ³ säveltäjänä

Televisioelokuvat Vuosi Elokuva Rooli 2004  Nyrölä 3  poliisi Nieminen 2015  Kadonnut: Joulupukki  lelutehtailija

Televisiosarjat Vuosi Sarja Rooli 1987–1992  Rockstop!  muusikko 1991  Kvartetti  bändin jäsen 1991–2004  Kummeli  useita rooleja ¹ ² ³ 1996  Lihaksia ja luoteja  Suikkanen ¹ ² ³ Kummeli Stories  useita rooleja ¹ ³ 1997  Ota ja omista  lukkoseppä (vieraileva näyttelijä jaksossa Matkalla avartuu) 1998  Lääkärit tulessa  Volmari Kuulapää ¹ ² ³ 1999, 2009–2010  Herra Heinämäen Lato-orkesteri  useita rooleja ¹ ² 2001  Muodollisesti pätevä  mies rannalla (vieraileva näyttelijä 15. jakson tarinassa Taidetapahtuma) Vaimonsa mies  vuokraisäntä (vieraileva näyttelijä jaksossa Saman katon alle) 2002  Jurismia!  useita rooleja, Sami Lyhkänen ¹ ² ³ 2014  Brändärit  oma itsensä (vieraileva näyttelijä jaksossa Tarkastus) Kadonnut: joulupukki  Lelutehtailija 2018–2023  Kummeli esittää: Kontio & Parmas  Pertti "Ljunkka" Ljunkqvist 2018  Gaala  useita rooleja ¹ 2018  Hyvät katsojat  oma itsensä 2025  Kummeli esittää: Mökkinaapurit  Perttu Järvinen ¹
¹ myös käsikirjoittajana, ² tuottajana, ³ säveltäjänä

 Teatteri 
 Kummeli Revyy, Tampereen Teatteri (1997–1998) – useita rooleja ¹
 Maailmanlopun hautaustoimisto, Tampereen Työväen Teatteri (2011–2012) – Patu / Pelsepuupi ¹
¹ myös käsikirjoittajana

 Käsikirjoittajana 
 Saunailta, Tampereen Teatteri (2001–2002)
 Alivuokralainen, Tampereen Teatteri (2003–2010)
 Beatlehem (televisioelokuva, 2003) ¹
 Kalliolle kukkulalle, Pyynikin kesäteatteri (2008)
 Le Coq – taistelu ravintolasta, Helsingin kaupunginteatteri (2020)
¹ myös tuottajana

 Lähteet 

 Aiheesta muualla 



Luokka:Kummeli
Luokka:Suomalaiset muusikot
Luokka:Suomalaiset televisionäyttelijät
Luokka:Suomalaiset koomikot
Luokka:Suomalaiset elokuvakäsikirjoittajat
Luokka:Vuonna 1963 syntyneet
Luokka:Elävät henkilöt